వారణాసి: దేశభద్రత కోసం సర్జికల్ దాడుల నిర్ణయం తీసుకుంటే ఎందుకు ప్రతిపక్షాలు రాద్దాంతం చేస్తున్నాయని ప్రధాని నరేంద్ర మోదీ ప్రశ్నించారు. సర్జికల్ దాడులను ప్రశ్నిస్తున్న వారు జాన్పూర్ వెళ్లి అమరవీరుల కుటుంబాలను ప్రశ్నిస్తే సర్జికల్ దాడులు నిజమో కాదో తెలుస్తుందన్నారు. ఉత్తరప్రదేశ్ ఎన్నికల ప్రచారంలో భాగంగా వారణాసిలో పర్యటిస్తున్న మోదీ శనివారం భారీ రోడ్షో అనంతరం జాన్పూర్ బహిరంగ సభలో మాట్లాడారు. వన్ ర్యాంక్ వన్ పెన్షన్ డిమాండ్ 40 ఏళ్లుగా ఉన్నా ఏ పార్టీ కూడా ఏమీ చేయలేకపోయిందన్నారు. తాము ఎన్నికల్లో వాగ్దానం చేసిన మేరకు అధికారంలోకి రాగానే ఓఆర్ఓపీని అమలు చేశామన్నారు. త్వరలోనే యూపీ అసెంబ్లీ ఎన్నికల ఫలితాలు వస్తాయని, ఎస్పీ, బీఎస్పీ, కాంగ్రెస్ సోదిలోకి కూడా లేకుండా పోతాయని, బీజేపీ విజయఢంకా మోగిస్తుందని అన్నారు. 13న యూపీలో 'హోలీ' సెలబ్రేషన్స్ జరుగుతాయన్నారు. బీజేపీ అధికారంలోకి రాగానే తొలి కేబినెట్ సమావేశంలో రైతుల రుణ మాఫీకి చర్చలు తీసుకుంటామని మరోసారి ప్రధాని భరోసా ఇచ్చారు. మొదటి ఐదు విడతల పోలింగ్లో బీజేపీ గెలిచిందని, ఇక సంపూర్ణ మెజారిటీ కట్టబెట్టే బాధ్యత ఓటర్లదేనని అన్నారు. పూర్తి మెజారిటీకి తగిన ఓట్లు ఇచ్చి ఐదేళ్ల తర్వాత తనను ప్రశ్నించవచ్చని అన్నారు. 'నాకు మెజారిటీ ప్రభుత్వాన్ని ఇవ్వండి. మీకు నేను జవాబుదారిగా ఉంటాను' అని ఓటర్లకు ఆయన పిలుపునిచ్చారు.
vaaranaasi: deshabhadrata kosam sarjical daadula nirnayam teesukunte enduku pratipakshaalu raaddaantam chestunnayani pradhaani narendra modii prasninchaaru. sarjical daadulanu prasnistunna vaaru janpur velli amaraveerula kutumbaalanu prasniste sarjical daadulu nijamo kaado telustundannaru. uttarapradesh ennikala prachaaramlo bhagamga vaaranaasilo paryatistunna modii sanivaaram bhari rodsho anantaram janpur bahiranga sabhalo matladaru. van rank van pension demand 40 ellugaa unna e party kuudaa emi cheyalekapoyindannaru. taamu ennikallo vaagdaanam chesina meraku adhikaaramloki ragane oaaroopeeni amalu chesamannaru. twaralone up assembley ennikala phalitaalu vastaayani, espy, bsp, congress sodiloki kuudaa lekunda potayani, bgfa vijayadanka mogistundani annaru. 13na upilo 'holy' selabrations jarugutaayannaaru. bgfa adhikaaramloki ragane toli kabinet samavesamlo raitula runa maafeeki charchalu teesukuntaamani marosari pradhaani bharosa icharu. modati aidu vidatala polinglo bgfa gelichindani, ika sampuurna magerity kattabette baadhyata otarladenani annaru. puurti mejaariteeki tagina otlu ichi aidella tarvaata tananu prasninchavacchani annaru. 'naaku magerity prabhutvaanni ivvandi. meeku nenu javabudariga untaanu' ani otarlaku aayana pilupunicchaaru.